
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 287 

26 Απριλίου 1999 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή έκδοσης οικοδομικών αδειών στην εντός 
του εγκεκριμένου ρυμοτομικού σχεδίου περιοχή 

Δήμου Ηρακλείου (Νομ. Ηρακλείου). 

Διόρθωση σφάλματος στην συνοικία Β' του σχεδίου 

πόλης Χαλκίδας. 

Τροποποίηση εγκεκριμένου ρυμοτομικού σχεδίου πό- 
λεως Σκάλας (Οικισμός) στην ιδιοκτησία Θ. Κου- 
τρουμάνου. 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 8904/2017 0) 

Αναστολή έκδοσης οικοδομικών αδειών στην εντός του 
εγκεκριμένου ρυμοτομικού σχεδίου περιοχή Δήμου 
Ηρακλείου (Νομ. Ηρακλείου). 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 17.7.1923 
Ν. Δ/τος «Περί σχεδίωνπόλεων κ.λπ.» (ΦΕΚ 228/Α), όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις της παρ. 9β του άρθρου 25 του ν. 
2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α' 124). 

3. Τις διατάξεις του άρθρου 29 Ατού Ν. 1558/1985, «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) και αντι- 
καταστάθηκε με την παρ. 2α του άρθρου 1 του Ν. 2469/ 
1997 (Α'38). 

4. Τις διατάξεις της παρ. 5 του άρθρου 12 του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α' 141). 


5. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9)». 

6. Την 45/1999 γνωμοδότηση του δημοτικού Συμβουλί¬ 
ου Ηρακλείου (ν. Ηρακλείου). 

7. Το 37/1999 υπηρεσιακό σημείωμα της Δ/νσης Πολεο- 

1 δομικού Σχεδιασμού, τμήμα παραδοσιακών οικισμών. 

8. Το γεγονός ότι από τις κανονιστικές διατάξεις αυτής 

2 της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α, αποφα¬ 
σίζουμε: 

1. Αναστέλλεται για πέντε (5) μήνες η χορήγηση οικο¬ 
δομικών αδειών στην εντός του εγκεκριμένου ρυμοτομι¬ 
κού σχεδίου περιοχή του Δήμου Ηρακλείου (Νομ. Ηρα¬ 
κλείου), που είχε επιβληθεί αναστολή με τις 9439/1779/ 
4.4.1997 (ΦΕΚ 314/Δ'), 25672/5332/27.8.1997 (ΦΕΚ 
778/Δ'), 388/58/29.12.1997 (ΦΕΚ 24/Δ798) και 21472/ 
4704/31.7.1998 (ΦΕΚ 621/Δ') αποφάσεις του Υπουργού 
Περιβάλλοντος, Χωροταξίας και Δημοσίων Έργων, όπως 
η περιοχή φαίνεται στο σχετικό διάγραμμα που συνοδεύ¬ 
ει την πρώτη απόφαση. 

2. Από την παραπάνω αναστολή εξαιρούνται: 
α) Η χορήγηση αδειών χρωματισμών εσωτερικά ή εξω¬ 
τερικά των κτιρίων, αδειών εργασιών για εσωτερικές επι¬ 
σκευές, διασκευές ή διαρρυθμίσεις, για επισκευές δαπέ¬ 
δων, για επισκευές ή διασκευές ή συμπληρώσεις των ε¬ 
γκαταστάσεων και αγωγών των κτιρίων, για επισκευές 
θυρών, παραθύρων και δωμάτων, για άδειες επισκευής ή 
αντικατάστασης στέγης και γενικά η χορήγηση αδειών ε¬ 
πισκευής και συντήρησης των κτιρίων για λόγους χρήσης, 
υγιεινής και προστασίας αυτών. 

β) Η χορήγηση αδειών γιατις εργασίες της προηγούμε¬ 
νης παραγράφου σε κτίρια χαρακτηρισμένα ως διατηρη¬ 
τέα, καθώς επίσης και σε κτίρια για τα οποία προωθείται ο 
χαρακτηρισμός τους και σε αξιόλογα κτίρια όπως αυτά α- 
ναφέρονται στα 315/15.5.1996 και 771/25.10.1996 έγγρα¬ 
φα της 7ης Εφορείας Νεωτέρων Μνημείων μετά από έ¬ 
γκριση της σχετικής μελέτης από τις αρμόδιες υπηρεσίες 
του ΥΠ.ΠΟ. 

γ) Η χορήγηση αδειών περίφραξης. 
δ) Η αναθεώρηση οικοδομικών αδειών, χωρίς αλλαγή 
του περιγράμματος τους ή της χρήσης τους. 

ε) Η έκδοση οικοδομικών αδειών που αφορούν δημόσια 
ή δημοτικά κτίρια. 

στ) Η χορήγηση αδειών αλλαγής χρήσης νομίμως υφι¬ 
σταμένων κτιρίων και διαρρύθμισής τους για προσαρμο¬ 
γή στη νέα χρήση, η χορήγηση βεβαιώσεων χρήσεων γης 
και η ανανέωση αδειών χρήσεως με τις παρακάτω προϋ¬ 
ποθέσεις: 

ί) Δεν προσαυξάνεται ο όγκος και ο υλοποιημένος συ¬ 
ντελεστής δόμησης του κτιρίου. 

ϋ) Δεν θίγονται παραδοσιακά στοιχεία της εξωτερικής 
όψης και του εσωτερικού του κτιρίου (λιθοδομή, παλαιό 
κλιμακοστάσια, κορνίζες κ.λπ.) κατά την προσαρμογή αυ¬ 
τού στη νέα χρήση, αλλά εντάσσονται αυτά σε αυτήν. 

ϋί) Υπάρχει σύμφωνη γνώμη της Επιστημονικής Επιτρο¬ 
πής της Προγραμματικής Σύμβασης Παλιάς Πόλης Ηρα¬ 
κλείου, μετά την προσκόμιση των εξής στοιχείων: 

-αποσπάσματος ρυμοτομικού σχεδίου όπου σημειώ¬ 
νεται η θέση του κτιρίου, 

-φωτογραφίες του εσωτερικού και του εξωτερικού 
του κτιρίου, 


-τεχνική περιγραφή όπου περιγράφονται η αρχική και 
η προτεινόμενη χρήση του κτιρίου κατ’ όροφο, στοιχεία 
σχετικά με τη χρονολογία κατασκευής του, τα υλικά, χρω¬ 
ματισμούς κ.λπ. 

ίν) Απαιτείται γνωμοδότηση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ) για τις επεμβά¬ 
σεις στο κτίριο. 

3. Οικοδομικές άδειες για τις οποίες έχει υποβληθεί 
πλήρης φάκελος με τα απαραίτητα για την έκδοσή τους 
στοιχεία, στην αρμόδια Πολεοδομία, μέχρι 16.4.1997 (η¬ 
μέρα δημοσίευσης της πρώτης απόφασης), εκδίδονται 
βάσει των υποβληθέντων στοιχείων. 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 733/111 (2) 

Διόρθωση σφάλματος στην συνοικία Β' του σχεδίου πό¬ 
λης Χαλκίδας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διτάξεις του από 17.7.1923 Ν. Δ/τος «περί σχεδίων 
πόλης κ.λπ.». 

2. Την 1/61 εγκύκλιο του Υπουργείου Δημοσίων Έργων. 

3. Την 2945/402/14.7.97 ΦΕΚ639Δ/23.7.97 με την οποία 
εγκρίθηκε η Πολεοδομική Μελέτη Αναθεώρησης σχεδίου 
πόλης Χαλκίδας στην Συνοικία Β'. 

4. Την από 26.1.98 αίτηση του Γεωργίου Θεοφάνους για 
εξέταση της ισχύουσας πολεοδομικής ρύθμισης στα Ο.Τ. 
450 και 451 του σχεδίου πόλης Χαλκίδας στην Συνοικία Β' 
αυτού. 

5. Την συνοδευτική στην προαναφερόμενη αίτηση 
τεχνική έκθεση του μελετητικού γραφείου της Π ΜΑ Χαλ¬ 
κίδας με την οποία μας γνωστοποιείται ότι στην υπόψη 
μελέτη και στην συγκεκριμένη θέση εκ παραδρομής δεν 
εφαρμόσθηκαν οι ισχύουσες οικοδομικές και ρυμοτομι¬ 
κές γραμμές και ότι στην εισηγητική τους έκθεση για την 


εκπόνηση της Πολεοδομικής Μελέτης Αναθεώρησης δεν 
υπήρχε ιδιαίτερη μνεία για την αλλαγή της πολεοδομικής 
ρύθμισης που προέκυψε στην περιοχή αυτή. 

6. Τις διατάξεις του 183/1986 Π.Δ/τος. 

7. Τις διατάξεις του άρθρου 6 του Ν. 2240/94, αποφασί¬ 
ζουμε: 

Την διόρθωση λόγω σφάλματος του σχεδίου πόλης 
Χαλκίδας στην συνοικία Β' αυτού στα Ο.Τ. 450 και 451, 
όπως ακριβώς αυτή φαίνεται στο συνημμένο τοπογραφι- 
κό διάγραμμα κλιμ. 1:1000, που υπογράφονται από τον 
Δ/ντή ΧΟΠ Ν.Α. Εύβοιας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού, 
ούτε του Ο.Τ.Α. Χαλκίδας. 

Η παρούσα απόφαση και τα συνοδευτικά με αυτήν το- 
πογραφικά Διαγράμματα να δημοσιευθούν στην Εφημε¬ 
ρίδα της Κυβερνήσεως και ισχύουν από την ημερομηνία 
δημοσίευσής τους. 

Χαλκίδα, 29 Μαρτίου 1999 

Ο Νομάρχης 
ΝΙΚΟΣ ΠΑΠΑΝΔΡΕΟΥ 

Αριθ. 1233 ( 3 ) 

Τροποποίηση εγκεκριμένου ρυμοτομικού σχεδίου πόλε- 
ως Σκάλας (Οικισμός) στην ιδιοκτησία Θ. Κουτρουμά- 
νου. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του Ν. 1032/80 «περί συστάσεως του 
ΥΠ. ΠΕ. ΧΩ.ΔΕ». 

2. Τις διατάξεις του από 17.7.23 Ν. Δ/τος «περί σχεδίων 
πόλεων κ.λ.π.» και ειδικώτερα τα άρθρα 3,9 και 70. 

3. Τις διατάξεις του Ν. 2218/94 άρθρο 3 παραγρ. 1 και 
άρθρα 30,39. 

4. Τις διατάξεις του Ν. 2240/94 άρθρα 5 και 6. 

5. Την υπ’ αριθμόν 15/2.4.95 απόφαση του Ν.Σ. του Ν. 
Λακωνίας (ΦΕΚ 363 Δ'/95) «Ψήφιση οργανισμού οργάνω¬ 
σης και λειτουργίας της Νομαρχιακής Αυτοδιοίκησης Λα¬ 
κωνίας». 

6. Τις διατάξεις του Α.Ν. 314/1968 (ΦΕΚ 47Α') όπως 
τροποποιήθηκαν και συμπληρώθηκαν με το υπ’ αριθμόν 
1018/79 Ν.Δ/γμα (ΦΕΚ 220Α') και με την παράγραφο 3 του 
άρθρου 34 του Ν. 1577/85 (ΦΕΚ210Α'). 

7. Τις διατάξεις του υπ’ αριθμ. 183/86 Π.Δ/τος (ΦΕΚ 
70/Α). 

8. Τις διατάξεις του Ν. 1577/85 (ΦΕΚ 210Α') όπως τρο¬ 
ποποιήθηκαν με τον Ν. 1772/88 (ΦΕΚ91/Α'). 

9. Το Π.Δ/γμα 30.4.87 (ΦΕΚ 629/Δ73.7.87) «Έγκριση της 
Πολεοδομικής Μελέτης των Οικισμών «Σκάλα» της Κοινό¬ 
τητας Σκάλας και «Πανηγυρίτσα» της Κοινότητας Περι¬ 
στεριού Ν. Λακωνίας. 

10. Την από 25.8.95 αίτηση των Θεοδ. Κουτρουμάνου, 


Σταυρ. Κουτρουμάνου - Στεφαδούρου προς το Δήμο Σκά¬ 
λας η οποία μας διαβιβάστηκε. 

11. Την υπ’ αριθμ. 120/86 απόφαση του Δημοτικού Συμ¬ 
βουλίου του Δήμου Σκάλας του Νομού Λακωνίας. 

12. Την από 11.11.98 θετική γνωμοδότηση του Συμβου¬ 
λίου Χ.Ο.Π. Ν. Λακωνίας (Πράξη 11η, θέμα 2ο/παρ. α), 
αποφασίζουμε: 

Τροποποιούμε το ρυμοτομικό σχέδιο πόλεως «Σκάλας» 
Ν. Λακωνίας και συγκεκριμένα. 

(α) Καταργούμε την οικοδομική γραμμή που διέρχεται 
από τα σημεία (Α-) 0 , Α·| ι). 

(β) Καθορίζουμε την νέα οικοδομική γραμμή που διέρ¬ 
χεται από τα σημεία (Α-| 0 ,Σ) και (Σ,Α 1 ·,) επειδή ρυμοτο- 
μούνται νόμιμα κτίσματαπου προϋφίστανταιτου ρυμοτο¬ 
μικού σχεδίου. 

Τα πιο πάνω φαίνονται σημειωμένα με κόκκινη μελάνη 
στο με κλίμακα 1:200 Τοπογραφικό - Ρυμοτομικό Διά¬ 
γραμμα που υπογράφεται από τον Τοπογράφο Μηχ/κό 
Παν. Αποστολάκο και συνοδεύει την απόφαση αυτή. 

Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του του προϋπολο¬ 
γισμού του Δήμου Σκάλας, το ύψος της οποίας δεν μπο¬ 
ρεί να προσδιοριστεί. 

Η παρούσα απόφαση και το συνοδεύον αυτή Τοπο¬ 
γραφικό - Ρυμοτομικό Διάγραμμα να δημοσιευθούν στην 
Εφημερίδα της Κυβερνήσεως. 

Σπάρτη, 9 Μαρτίου 1999 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 

